
               Nr.4c-3/119/2019
BIROUL PERMANENT

AL

CAMEREI DEPUTAȚILOR


Vă înaintăm, alăturat, Raportul asupra proiectului de Lege pentru modificarea şi completarea Legii nr.10/1995 privind calitatea în construcţii, trimis spre examinare pe fond Comisiei pentru industrii şi servicii cu adresa nr. P.L.x. 161 din 25 martie 2019.


În raport de obiectul și conținutul său, proiectul de lege face parte din categoria legilor ordinare.

În conformitate cu prevederile art.75 din Constituția României, republicată, și ale art.92 alin.(9) pct.1 din Regulamentul Camerei Deputaților, republicat, cu modificările și completările ulterioare, Camera Deputaților este Cameră decizională.

PREȘEDINTE,

IULIAN IANCU
Parlamentul  României

Camera  Deputaţilor

Comisia pentru industrii și servicii

 Tel : 021.316.03.43.                                      Fax : 021.315.34.01.                                      email: cp03@cdep.ro
Bucureşti, 09.04.2019




                                         
                  Nr.4c-3/119/2019
R A P O R T 
asupra proiectului de Lege pentru modificarea şi completarea Legii nr.10/1995 privind calitatea în construcţii

În conformitate cu prevederile art.95 din Regulamentul Camerei Deputaților, republicat, cu modificările și completările ulterioare, Comisia pentru industrii și servicii a fost sesizată, spre dezbatere în fond, cu proiectul de Lege pentru modificarea şi completarea Legii nr.10/1995 privind calitatea în construcţii, transmis cu adresa nr.P.L.x.161 din 25 martie 2019, înregistrat la Comisie pentru industrii şi servicii sub nr.4c-3/119 din 26 martie 2019.

Consiliul Legislativ, cu avizul nr.1252/28.12.2018, avizează favorabil propunerea legislativă cu observaţii şi propuneri.


Senatul, în calitate de primă Cameră sesizată, adoptă propunerea legislativă în şedinţa din 20 martie 2019.

Membrii Comisiei pentru administraţie publică şi amenajarea teritoriului au examinat proiectul de Lege în şedinţa din 09.04.2019, şi au hotărât, cu unanimitate de voturi, avizarea favorabilă a proiectului de Lege.

La dezbaterea proiectului de Lege au participat, în conformitate cu prevederile art. 51 şi art. 52 din regulamentul Camerei Deputaţilor din partea Guvernului domnul Jianu Gheorghe - director general şi domnul Cristian Şologon - subsecretar de stat în cadrul Ministerului Dezvoltării Regionale şi Administraţiei Publice şi domnul Birjaru Emilian - secretar general în cadrul Inspectoratului de Stat în Construcţii.

Proiectul de lege are ca obiect de reglementare completarea Legii nr.10/1995 cu prevederi privind accesul la utilităţi, în condiţii de siguranţă, în scopul protejării vieţii oamenilor, a bunurilor acestora si a mediului înconjurător. 

 Membrii Comisiei pentru industrii și servicii au examinat proiectul de lege în ședința din 09 aprilie 2019 și au hotărât, cu unanimitate de voturi, să propună plenului Camerei Deputaților adoptarea proiectului de Lege, în forma adoptată de senat.

La lucrările comisiei au fost prezenți 16 deputați din totalul de 20  deputați membri ai comisiei.

În raport de obiectul și conținutul său, proiectul de lege face parte din categoria legilor ordinare.


În conformitate cu prevederile art.75 din Constituția României, republicată, și ale art.92 alin.(9) pct.1 din Regulamentul Camerei Deputaților, republicat, cu modificările și completările ulterioare, Camera Deputaților este Cameră decizională.

                PREŞEDINTE                                                                     SECRETAR

            IULIAN IANCU                                                          ROXANA MÎNZATU
Consilier parlamentar, Ovidiu Fulga

